KBC 12 : କ୍ରିକେଟ କ୍ଲବରେ ଯୋଗଦେବାକୁ ଚାହୁଁଥିଲେ ଅମିତାଭ ! ମା'ଙ୍କଠାରୁ ମାଗିଥିଲେ ୨ ଟଙ୍କା, ମାଆ କହିଥିଲେ ଏମିତି କିଛି... - Enews Online\nKBC 12 : କ୍ରିକେଟ କ୍ଲବରେ ଯୋଗଦେବାକୁ ଚାହୁଁଥିଲେ ଅମିତାଭ ! ମା'ଙ୍କଠାରୁ ମାଗିଥିଲେ ୨ ଟଙ୍କା, ମାଆ କହିଥିଲେ ଏମିତି କିଛି...\n"କୌନ ବନେଗା କରୋଡ଼ ପତି"ର ସିଜିନ- ୧୨ ଆରମ୍ଭ ହୋଇସାରିଛି । ଏହି ପ୍ରସିଦ୍ଧ ଟିଭି ଶୋ'ରେ ମେଗାଷ୍ଟାର ଅମିତାଭ ବଚ୍ଚନଙ୍କ ଦ୍ୱାରା ହୋଷ୍ଟ ହୋଇଆସୁଛି । ଗତ ସୋମବାର ଦିନ ଏକ ନୂଆ ଷ୍ଟାଇଲିରେ ଆରମ୍ଭ ହୋଇଥିଲା KBC । କରୋନା ଭାଇରସ୍ କାରଣରୁ ଏଥର ଶୋ'ର ଆରମ୍ଭ ବହୁତ ବିଳମ୍ବ ହୋଇଛି । ଗତ ସୋମବାର ଦିନ "କୌନ ବନେଗା କରୋଡ଼ ପତି" ସିଜିନ-୧୨ର ପ୍ରଥମ ଏପିସୋଡ ପ୍ରସାରିତ ହେବା ମାତ୍ରେ ପ୍ରଶଂସକମାନେ ଅମିତାଭ ବଚ୍ଚନଙ୍କୁ ଉତ୍ସାହର ସହ ସ୍ୱାଗତ ଜଣାଇଥିଲେ ।\nଅମିତାଭ କହିଥିଲେ ୨ ଟଙ୍କାର ଗୁରୁତ୍ୱ ବିଷୟରେ :\nଶୋ'ର କିଛି ଏପିସୋଡରେ ଦେଖାଯାଇଛି, ଯେଉଁଥିରେ ଅମିତାଭ ବଚ୍ଚନ ଦର୍ଶକଙ୍କ ସହ ତାଙ୍କ ଜୀବନ ସହ ଜଡିତ କିଛି ଖୁସିଭରା ସ୍ମୃତି ବାଣ୍ଟିଛନ୍ତି । କିଛିଦିନ ତଳେ ବିଗ୍ ବି ଶୋ'ରେ ନିଜ ପିଲାଦିନର ଏକ ସ୍ମୃତି ବର୍ଣ୍ଣନା କରିଥିଲେ । ଅମିତାଭ କହିଛନ୍ତି ଯେ ସେ ମଧ୍ୟ ତାଙ୍କ ଜୀବନରେ ସେହି ସମୟ ଦେଖିଛନ୍ତି; ଯେତେବେଳେ ତାଙ୍କ ପାଇଁ ୨ଟଙ୍କା ଅତ୍ୟନ୍ତ ଗୁରୁତ୍ୱପୂର୍ଣ୍ଣ ଥିଲା । ଅମିତାଭ କହିଛନ୍ତି ଯେ ପିଲାଦିନେ ସେ ନିଜ ପାଇଁ ସ୍ନାକ୍ସ କିଣିବାକୁ ଚାହୁଁଥିଲେ କିନ୍ତୁ ଟଙ୍କା ଅଭାବରୁ କିଣି ପାରିନଥିଲେ ।\nମା'ଙ୍କ ପାଖେ ନଥିଲା ଟଙ୍କା :\nଅମିତାଭ ବଚ୍ଚନ କହିଛନ୍ତି ଯେ ସେ କିଣିବାକୁ ଚାହୁଁଥିବା ସ୍ନାକ୍ସର ମୂଲ୍ୟ ୭ ଟଙ୍କା ଥିବାବେଳେ ତାଙ୍କ ମା'ଙ୍କ ପାଖେ ମାତ୍ର ୫ ଟଙ୍କା ଥିଲା । ପ୍ରତିଯୋଗୀ ଜୟ କୁଲଶ୍ରେଷ୍ଟାଙ୍କ ସହ ବାର୍ତ୍ତାଳାପ ବେଳେ ଅମିତାଭ କହିଛନ୍ତି ଯେ ସେ ସ୍କୁଲରେ ପାଠ ପଢିବା ବେଳେ କ୍ରିକେଟ କ୍ଲବର ସଦସ୍ୟ ହେବାକୁ ଚାହୁଁଥିଲେ କିନ୍ତୁ ଟଙ୍କାର ଅଭାବରୁ ଏହା ସମ୍ଭବ ହୋଇପାରିଲା ନାହିଁ । ବାସ୍ତବରେ ତାଙ୍କୁ ସ୍କୁଲ କ୍ରିକେଟ କ୍ଲବର ସଦସ୍ୟ ହେବାକୁ ୨ ଟଙ୍କା ଦରକାର ଥିଲା । ଯେତେବେଳେ ସେ ତାଙ୍କ ମା' "ତେଜି ବଚ୍ଚନ"ଙ୍କୁ ୨ ଟଙ୍କା ମାଗିଥିଲେ, ସେତେବେଳେ ତାଙ୍କ ପାଖରେ ଟଙ୍କା ନାହିଁ ବୋଲି ମା' କହିଥିଲେ । ଅମିତାଭ ବଚ୍ଚନ କହିଛନ୍ତି ଯେ ସେହି ୨ ଟଙ୍କାର ମୂଲ୍ୟ ସେ ଆଜି ପର୍ଯ୍ୟନ୍ତ ବୁଝିଛନ୍ତି ।\nବାପା ରୁଷରୁ ଆଣିଦେଇଥିଲେ କ୍ୟାମେରା :\nଏହା ଛଡା, ବିଗ୍ ବି ଦର୍ଶକଙ୍କ ସହ ଆଉ ଏକ ପୁରୁଣା ସ୍ମୃତି ବାଣ୍ଟିଥିଲେ । ଅମିତାଭ କହିଥିଲେ ଯେ ସେ ଥରେ କ୍ୟାମେରା ଚାହୁଁଥିଲେ ଏବଂ ପରବର୍ତ୍ତୀ ସମୟରେ ସେ ଏହାକୁ ପାଇଥିଲେ କିନ୍ତୁ କ୍ୟାମେରା ପାଇବା ପାଇଁ ତାଙ୍କୁ ଅନେକ ବର୍ଷ ଲାଗିଯାଇଥିଲା । ଯେତେବେଳେ ଅମିତାଭ ଅଭିନୟ ଜଗତରେ ପାଦ ଦେଇଥିଲେ ସେତେବେଳେ କ୍ୟାମେରା ପାଇଥିଲେ । ଅମିତାଭଙ୍କ ବାପା (ହରିବଂଶ ରାୟ ବଚ୍ଚନ) ତାଙ୍କୁ ରୁଷରୁ ଏକ କ୍ୟାମେରା ଆଣି ଦେଇଥିଲେ । ଅମିତାଭ କହିଛନ୍ତି ଯେ ସେ ଆଜି ମଧ୍ୟ ସେହି କ୍ୟାମେରାକୁ ତାଙ୍କ ପାଖରେ ରଖିଛନ୍ତି । ଏହି କ୍ୟାମେରା ତାଙ୍କ ପାଇଁ ଅତ୍ୟନ୍ତ ମୂଲ୍ୟବାନ ଅଟେ । ବିଗ୍ ବି କହିଛନ୍ତି, "କେତେକ ଜିନିଷର ମୂଲ୍ୟ ଜୀବନ ସାରା ଆମ ସହିତ ରହିଥାଏ" ।\nKBC ମାଧ୍ୟମରେ ଅମିତାଭଙ୍କ ଲୋକପ୍ରିୟତା ବଢିଯାଇଛି କିନ୍ତୁ ଏହା ପୂର୍ବରୁ ଅମିତାଭ ଚଳଚିତ୍ର ଜଗରରେ ପ୍ରସିଦ୍ଧି ଲାଭ କରି ଦର୍ଶକଙ୍କ ପାଇଁ ଏକ ସ୍ବତନ୍ତ୍ର ସ୍ଥାନ ସୃଷ୍ଟି କରିପାରିଛନ୍ତି । ତଥାପି KBCରେ ଅମିତାଭ ବେଳେବେଳେ ଏପରି କେତେକ ସ୍ମୃତି ପ୍ରତିଯୋଗୀଙ୍କ ସହ ସେୟାର କରିଥାନ୍ତି । ଏହି କାହାଣୀ ଶୁଣି ଏହା ଜଣାପଡେ ଯେ ଅମିତାଭ ବଚ୍ଚନ ନିଜ ଜୀବନରେ କେଉଁସବୁ ଅସୁବିଧା ଦେଇ ଆଜି ଏହି ସ୍ଥାନରେ ପହଞ୍ଚି ପାରିଛନ୍ତି । ଆଜି ଅମିତାଭ ଯେଉଁ ସଫଳତାର ଶିଖରରେ ପହଞ୍ଚିଛନ୍ତି, ସେଠାରେ ପହଞ୍ଚିବା ପାଇଁ ସେ ଯେଉଁ କଠିନ ସଂଘର୍ଷ କରିଛନ୍ତି, ତାହା ଉଲ୍ଲେଖିନୀୟ କରିବା ପାଇଁ ଶବ୍ଦର ଅଭାବ ପଡିବ । ତାଙ୍କ ଦ୍ୱାରା ସେୟାର କରାଯାଇଥିବା ଛୋଟବଡ କାହାଣୀ ମଧ୍ୟ ଲୋକଙ୍କୁ ପ୍ରେରଣା ଯୋଗାଏ । KBC ବ୍ୟତୀତ ଅମିତାଭଙ୍କ ଏହି ପ୍ରେରଣାଦାୟକ କାହାଣୀକୁ ଜାଣିବା ନିମନ୍ତେ ପ୍ରଶଂସକମାନେ ଅପେକ୍ଷା କରିରହିଥାନ୍ତି ।
